En unse gull, som tilsvarer cirka 31 gram, ble omsatt for 1.836,46 dollar. Det tilsvarer en pris per gram på nærmere 325 kroner. Fredagens børsfall i Asia kom ikke som noen stor overraskelse, etter torsdagens kraftige nedgang i USA og Europa. I New York falt verdien av aksjene notert på industriindeksen Dow Jones med 3,7 prosent, mens nedgangen var på hele 5,2 prosent på den teknologitunge Nasdaq-indeksen. Europeiske børser opplevde også en dyster dag, og i Oslo var nedgangen på hele 5,97 prosent. Stor frykt for nye nedgangstider i verdensøkonomien førte også til røde tall i London, Paris og Frankfurt.